HÁTTÉRINFORMÁCIÓ

**A DANONE KFT. „TEGYÜNK EGYÜTT A GYERMEKEKÉRT”**

keretprogram égisze alatt megvalósuló

**Danone Focikupa a gyermekekért**

TÁRSADALMI CÉLÚ PROGRAMRÓL

**„Tegyünk Együtt a Gyermekekért” (TEGY) programról**

A Danone Kft. „Tegyünk Együtt a Gyermekekért” (TEGY) programja egy olyan keretprogram, amelynek égisze alatt valósítja meg a vállalat országos társadalmi célú támogató kezdeményezéseit.

A TEGY program keretein belül a Danone 11 éven keresztül támogatta a daganatos beteg gyermekek rehabilitációját, 2013-2015 között pedig egy átfogó, az egészséges életmódra ösztönző programot hozott létre azzal a céllal, hogy a 11-12 éves gyermekek játékos módon sajátíthassák el az egészséges életmód alapelveit. A vállalat 2015 óta a TEGY program részeként szervezi meg a Danone Focikupa a Gyermekekért rendezvénysorozatot.

**A Danone Focikupa a Gyermekekért története**

A 2015-óta a Danone a TEGY program részeként szervezi meg a Danone Focikupa a Gyermekekért (Danone Nations Cup, DNC) hazai fordulóit. A világ legnagyobb, gyerekeknek szóló futball tornájának célja, hogy a fiatalok körében népszerűsítse a sportolást és az egészséges táplálkozást. A Zinédine Zidane fővédnöksége mellett megvalósított nemzetközi tornán 32 ország gyermek labdarúgói mérkőznek meg egymással a nemzetközi döntőbe való kijutás jogáért és a világelsőségért.

**A Danone Focikupa a Gyermekekért programról**

A Danone Focikupa a Gyermekekért focikupát (nemzetközi programnevén Danone Nations Cup) 16 évvel ezelőtt indította útjára a Danone Csoport. A 10-12 éves korosztály számára kiírt bajnokságban, 1999-ben még mindössze 8 ország gyermekei rúgták a labdát, de túllépve eredeti határait, a népszerű sportkezdeményezés mára már egy 32 ország sport- és mozgáskedvelő ifjúságát integrálni képes, valódi világkupává vált, mely a legnagyobb ilyen torna a világon.

A Danone Focikupa a Gyermekekért futball kupán eddig mintegy 2,5 millió gyermek vett részt világszerte. A kupa nemzetközi fővédnöke Zinédine Zidane, a résztvevő országokból pedig olyan neves labdarúgók és edzők álltak a kezdeményezés mellé az évek során, mint Michael Ballack, Vincente Del Bosque, David Trezeguet, Dimitar Berbatov, Cafu, Maksim Shatskikh vagy Blaise Matuidi.

**A Danone Focikupa a Gyermekekért torna eddigi hazai győztesei**

A 2015. évi tornán profi klubok utánpótlás U12-es csapatai, a Honvéd FC, a Puskás Ferenc Labdarúgó Akadémia, az Újpest FC, a Dorog FC, a Dinamo Star, az Ikarus BSE, a II. kerületi UFC, valamint a Vasas Kubala Akadémia vettek részt. A budapesti döntőn a Vasas Kubala akadémia nyert és utazhatott Marokkóba a nemzetközi döntőbe.

2016-ban az MLSZ Grassroots program és az Egészséges Életmódért Sportalapítvány szakmai támogatásával megvalósuló magyarországi kupa részeként 5 városban szervezett előválogatót a Danone az állami gondoskodásban élő, sportolni szerető gyerekcsapatok számára. A párizsi döntőn a bicskei gyerekek képviselték hazánkat.

2017-ben a Magyar Labdarúgó Szövetség jóvoltából a torna nagymértékben kibővült, így 12 régióban régiónként 8, összesen tehát 96 csapat képviseletében 1.152 gyermek vett részt a kupán. A regionális győztesek a budapesti döntőn mérettethették meg magukat kortársaikkal az elsőségért. A nyertes csapat, a Győri ETO szeptemberben, Amerikában, 32 ország részvételével zajló New Jersey-i világkupán képviselte Magyarországot.

**A Danone Focikupa a Gyermekekért torna hazai támogatói és nagykövetei**

A Danone Focikupa a Gyermekekért tornát minden évben a gyerekek számára is példaképként szolgáló labdarúgók, sportolók és sportszakemberek támogatják, a torna Tiszteletbeli Nagyköveteként.

A 2016-ban Hajnal Tamás és Fehér Csaba labdarúgó játékosok töltötték be a nagyköveti tisztséget, Szántó Dávid sportriporter és műsorvezető pedig a nemzeti döntőt tudósította a résztvevők számára.

2017-ben Nyilasi Tibor Fővédnökként támogatta programunkat, a nagyköveti tisztséget pedig Hevesi Tamás énekes, futballedző töltötte be. A budapesti, országos döntőn az a megtiszteltetés ért minket, hogy Détári Lajos és a Kárpátok Maradonája, Gheorghe Hagi is részt vett.

A sportszakmai támogatók és nagykövetek mellett a kezdeményezésünk a kezdetektől fogva élvezi az Emberi Erőforrások Minisztériuma, valamint az érintett nagyvárosok Miskolc, Debrecen, Pécs, Szeged, Szombathely, Budapest önkormányzatainak megtisztelő elvi támogatását.